ཙཿ ཡང་གསང་ཟབ་པའི་མཐར་ཐུག་པདྨ་འབྱུང་གནས་
ཐུགས་ཀྱི་ཐིག་ལེ་བཞུགས་པཿ
ན་མོ་མ་ཧཱ་གུ་རུ་ཀྲོ་ཏ་རཱ་ཛ་ཡེ༔ འདུས་མ་བྱས་ལས་ཡེ་ཤེས་ལྔར༔ རང་ཤར་དྲག་གཏུམ་དབྱེར་མེད་རྩལ༔ ཡི་
དམ་ལྷ་ལ་ཕྱག་འཚལ་ལོ༔ རྡོ་རྗེ་གཏུམ་པོའི་སྒྲུབ་པ་ནི༔ གཅིག་ཆོག་ནོར་བུའི་ལུགས་སུ་བསྟན༔ སྤྲོས་བཅས་རྩ་བའི་
སྒྲུབ་པ་དང༔ སྤྲོས་མེད་རྒྱུན་གྱི་རྣལ་འབྱོར་སྟེ༔ མོས་གུས་ཅན་ལ་དངོས་གྲུབ་འབྱོང༔ ཐེ་ཚོམ་ཅན་ལ་སྐལ་བ་མེད༔
329

མདོ་མཁྱེན་བརྩེའི་གསུང་འབུམ།
ཐོག་མར་སྔོན་འགྲོའི་རིམ་པ་ནི༔ གདུང་ཤུགས་དྲག་པོས་གསོལ་བ་འདེབས༔ ཀྱེ་མ་ཀྱེ་ཧུད་རྒྱལ་བ་རྡོ་རྗེ་
འཆངཿ གང་དང་དབྱེར་མེད་དྲིན་ཅན་བླ་མ་རྗེ རྩ་བའི་བླ་མ་བཛྲ་ཧེ་རུ་ཀཿ གསོལ་
བ་འདེབས་སོ་བདག་རྒྱུད་བྱིན་གྱིས་རློབས༔ དངོས་གྲུབ་མཆོག་སྩོལ་བར་ཆད་
དབྱིངས་སུ་བཟློག༔ མཆོག་ཐུན་དངོས་གྲུབ་དེང་འདིར་རྩལ་དུ་གསོལ༔ རྒྱལ་བ་
ཀུན་གྱི་འཕྲིན་ལས་གཅིག་བསྡུས་པ༔ མ་ནོར་མངོན་སུམ་སྟོན་པའི་བླ་མ་རྗེ རྩ་
བའི་བླ་མའི་ཞབས་ལ་གསོལ་བ་འདེབས༔ བདག་རྒྱུད་སྨིན་ཅིང་གྲོལ་བར་བྱིན་
གྱིས་རློབས༔ སྐྱེ་བ་འདི་དང་ཚེ་རབས་གར་སྐྱེས་ཀྱངཿ དྲིན་ཅན་བླ་མའི་རྗེས་སུ་
བཟུང་ནས་ཀྱང༔ ནམ་ཡང་འབྲལ་བ་མེད་པར་སངས་རྒྱས་ཤོག༔ བརྩེ་གྲོགས་པདྨ་སྙིང་
པོའི་ངོར༔ ཐོལ་བྱུང་ཤར་བཞིན་ཐོགས་མེད་བྲིས༔
རིག་བརྒྱ་འདུས་པའི་ངོ་བོ་རྡོ་རྗེ་འཛིན། །པདྨ་འབྱུང་གནས་རྡོ་རྗེ་ཐོད་ཕྲེང་
རྩལ། །ཟབ་གཏེར་སྨོན་ལམ་གཏད་རྒྱའི་མངའ་བདག་མཆོག །ཁྱེད་དང་དྲིན་ཆེན་
བླ་མ་སྤྱི་བོར་བསྒོམ། །དེ་ལ་འདིར་ཀློང་ཆེན་སྙིང་ཐིག་གཙོར་གྱུར་རང་ལུགས་ཀྱི་
སྒྲུབ་པ་ཟབ་མོ་ཀུན་གྱི་སྤྱི་འགྲེས་ཀྱི་ཟིན་བྲིས་ནག་འགྲོས་ཤེས་སུ་བཀོད་པ་ལ།
བཅའ་གཞི་གཤམས་བཀོད་གྲུབ་ནས་དོ་ནུབ་ཆོ་ག་ལ་འཇུག་པའི་ལོངས་མེད་ན།
ཚིག་བདུན་གསོལ་འདེབས། བསམ་ལྷུན་དང༌། ཀུན་བཟང་རྡོར་སེམས་བསྡུས་
པའི་མཐར། བསང་ཆུ་བྱིན་རླབས་ནི། ན་མོ་བཀའ་ཅོག༴ ནས་དངོས་གྲུབ་རྒྱ་ཆེན་
པོ་རྩལ་དུ་གསོལ། བར་དུ་བཏང་ལ། ཧཱུྃ་ཧཱུྃཧཱུཾ་ཧཱུཾ། རྗེ་བཙུན་ཆེན་པོ༴ བྱིན་གྱིས་བརླབས་ཕྱིར་ཤིས་
བརྗོད་ཉུང་བསྡུས་མཐར་བཞག་གོ །ཉིན་དང་པོ་བསྒྲུབ་པ་པོ་རྣམས་ཁྲུས་བྱ་ཞིང་གདན་ལ་འཁོད་ཚིག་བདུན་གསོལ་
330

ཡང་གསང་ཐུགས་ཐིག་ཡི་དམ་སྐོར།
འདེབས་ལན་གསུམ་སྐྱབས་འགྲོ། ནམ་མཁའི་གནས་སུ༴ ལན་གསུམ། སེམས་བསྐྱེད་བདག་
དང་མཐའ་ཡས༴ ལན་་གསུམ་ལེའུ་བདུན་མའི་རྟེན་བསྐྱེད་རང་ལུས་འཛིན་མེད་སོགས་བླ་མ་སྐུ་གསུམ།
ཨེ་མ་ཧོ་སྤྲོས་བྲལ་ཆོས་ཀྱི། ནས་བླ་རྒྱུད་གསོལ་འདེབས་སོགས་ཨེ་མ་ཧོ། འདི་ནས་ཉི་མ་
ནས་གསོལ་བ་འདེབས། མཚམས་སུ་འཁོར་འདས་མཚམས་དབྱེ་རོལ་མོ་མཐར། ཊཱ་དྲིལ་བཅས།
བཞེངས་ཤིག་པདྨ༴ ནས་མཐར་སིལ་སྙན་ཐུགས་དམ་གནད་བསྐུལ་གསོལ་འདེབས་
ཧཱུྃ་ཧཱུྃ་ཧཱུྃ་རྗེ་བཙུན་ཆེན་པོ། སོགས་ཚིག་བདུན་གསོལ་འདེབས ཨེ་མ་ཧོ། སྤྲོས་བྲལ་བདེ་ཆེན༴
བསམ་པ་ལྷུན་གྲུབ་མ་བར་ཆད་ལམ་སེལ། རིག་འཛིན་བརྒྱད་གསོལ་འདེབས། རྗེ་འབངས་གསོལ་འདེབས་ཀུན་
མཁྱེན་ཆེན་པོའི་གསོལ་འདེབས་ཀུན་མཁྱེན་གོང་མའི་གསོལ་འདེབས། རྗེ་བླ་མའི་གསོལ་འདེབས་རང་ལུས་རྒྱུད་
བཅས་འགྲུབ་ནས། དུག་བྱུང་ བུམ་པ་རྡོ་རྗེ་རྣམ་པར་འཇོམས་པའི་སྐུ༴ སོགས་རྩ་སྔགས་བརྒྱའམ་
ཉེར་གཅིག་མཐར། འདི་ནི་ཁྲུས་མཆོག༴ སོགས་གནས་དང་ཡོ་བྱད་བསྒྲུབ་པ་པོའི་དམ་ཉམས་དམེ་
མནོལ་གྲིབ་གྱི་མི་གཙང་བའི་རིགས་གྱུར་ཐམས་ཅད་དག་བྱེད་ཁྲུས་ཀྱིས་སྦྱངས་ཤིང་དག་པར་མོས་ནས།
རྒྱ་གར་སྐད་དུ། བཛྲ་བི་དྷ་ར་རྣ༴ སོགས་གཟུངས་རིང་ལན་གསུམ་དང་གཟུང་ཐུང་བདུན་གྱིས་བུམ་ཆུ་
གནས་ཁང་ཡོ་བྱད་དཀྱིལ་འཁོར་ཆབ་ཀྱིས་གཏོར་ཞིང༌། བསྒྲུབ་པ་པོ་རྣམས་ལ་ཁྲུས་བྱས། དེ་ནས་
མནོལ་བསང་བྱས་རྗེས་བསྒྲུབ་པ་པོ་རྣམས་ཀྱི་རྡོ་རྗེ་སློབ་དཔོན་གྱི་སྐུ་གསུང་ཐུགས་
ཀྱི་དམ་ཚིག་ཉམས་ཆག་སྦྱང་ཕྱིར་སྟོབས་བཞི་དང་ལྡན་པའི་གླང་ཆེན་རབ་འབོགས་
ཀྱི་དགོངས་པ་ཡེ་ཤེས་སྐུ་མཆོག ལན་གསུམ་བདེར་གཤེགས་སྤྱི་བཤགས། དུས་གསུམ་བདེ་
གཤེགས༴ མཐར་ཡིག་བརྒྱ་ཉར་གཅིག་བདུན་སོགས་བརྗོད་ཅིང་ལུས་ཀྱི་ཕྱག་འཚལ་བ་ཡུལ་དུས་དང་བསྟུན་
པར་བྱའོ། །དེ་ནས་དངོས་གཞི་ཆོ་ག་གང་ཡིན་གྱི་བརྒྱུད་འདེབས་མཐར་རང་ལུགས་ལྟར་གནས་ཁང་མཆོད་རྫས་
331

མདོ་མཁྱེན་བརྩེའི་གསུང་འབུམ།
ཡོ་བྱད་བྱིན་མཐར། སྐྱབས་འགྲོ་ནས་བཟུང་བའི་གཞུང་ལྟར་ལ། མཚམས་ལྷ་བསྐྱེད་ཅིང་། སྡེ་བརྒྱད་མཆོད་པ་དཀར་
གཏོར། ལྷ་ཀླུ་གནོད་སྦྱིན་སོགས་དང་དྲག་པོའི་མཚམས་ལྷ་བསྐྱེད་ཅིང་བགེགས་གཏོར་བྱིན་རླབས། བགེགས་
འགུགས་ལན་གསུམ་གྱིས་རྗེས་ལ་བགེགས་གཏོར་བསྔོ་ཞིང་སློབ་དཔོན་གྱི་བཀའབསྒོ་ལ། ཧཱུྃ་ཉོན་ཅིག་བགེགས་
དང་སོགས་རྡོ་རྗེ་སློབ་དཔོན་གྱིས་བདེན་བརྗོད། དྲག་པོའི་བགེགས་བསྐྲད་རྒྱལ་ཆེན་བཞི་ཡིས་ཕྱི་འཚམས་བཅད།
གིང་ཆེན་སྡེ་བཞིས་བསྐུལ་པ་དང་། ཀུན་ཐུབ་རྒྱལ་མོ་ནང་འཚམས་བཅད། རྡོ་རྗེ་སློབ་དཔོན་ཀྱི་ཕྲིན་བཅོལ་བ་འདི་
དགོན་ཆེན་དང༌། རྒྱལ་པོའི་ཕོ་བྲང་སོགས་ལའང༌། གྲོང་ཆོག་ལ་མི་རུང་ཆོ་ག་རང་གཞུང་གི་བསྲུང་འཁོར་བསྒོམ་སྦྱིན་
བདག་ཡོད་ན་ཤེས་བརྗོད་ཉུང་བསྡུས་ཙམ་བྱ་ཞིང་བསྒྲུབ་པ་པོ་རྣམ་གྱི་དམ་བཅའ་གཞུང་གི་བྱིན་འབེབས་པ་ནི། ཧོ་
བླ་མ་རིག་འཛིན༴ནས་ཨ་ཝེ་ཤ་ཡ་ཡྀ་རོལ་ཆེན་གྱིས་སྣ་དྲངས་བས་བྱིན་འབེབས་རྒྱས་པར་འདོད་ན་
རིག་འཛིན་བརྒྱད་སོགས། གཞན་སྤྱི་འགྲོ་བྱིན་འབེབས་རྒྱས་པས་རྒྱབ་འགེབས་མཐར། རང་གཞུང་བྱིན་འབེབས་
དང་རང་གཞུང་ཁོ་ནས་འཐུས་སོ། །དེ་ནས་མཆོད་པ་བྱིན་རླབས་ལྷ་བསྐྱེད་སོགས་ཆོ་ག་རང་རང་གི་ལས་བྱང་ལྟར།
སྨན་མཆོད་འབུལ་བ་སོགས་བྱ་ཞིང༌། བསྟོད་པའི་མཇུག་ཏུ་འཛབ་ཁང་བསྐྱེད། བསྙེན་པའི་མགོར་གསལ་བྱེད་ཀྱིས་
སྣ་དྲངས་དབྱངས་ཡི་གེ་རྗེས་སུ་འཇུག་པ་ལན་བདུན་དང་རྟེན་འབྲེལ་སྙིང་པོ་དང་སུ་པྲ་ཏིཥྚ་བརྗོད་ཅིང་རང་གཞུང་
གིས་བསྙེན་བསྒྲུབ་ལ་འབད་ཅིང་འཛབ་མཇུག་བསྡུས་པ་ནས་བཟུང་མཆོད་བསྟོད་གསོལ་ཁ་ཚོགས་བསྐང་གཏོར་
འབུལ་བསྡུ་རིམ་སོགས་གུང་འདོན་སོགས་གནམ་ལྟར་བྱའོ། །ཉིན་གཉིས་པ་ནས་བཟུང་རྒྱུན་དུ་ཐོ་རིང་སྔ་བར་ལངས་
ལ་གྲལ་དུ་འཁོད་ཅིང༌། རླུང་རོ་བསལ་མ་ལུས་གནད་དང་ལྡན་པས། ན་མོ་ཕྱོགས་བཅུ་ན༴ སོགས ནམ་
མཁའི་གནས་སུ༴ བདག་དང་མཐའ་ཡས༴ ལན་གསུམ་ཀྱི་སེམས་བསྐྱེད་བཟླས་བརྗོད། ནུས་པ་
སྟོབས་འབྱིན་ཕྱིར་བདག་ཉིད་རྡོ་རྗེ༴ ངག་བྱིན་རླབས། ལྕེ་དབང་རམ་ཡིག༴ ནས་དབྱངས་གསལ་
རྟེན་འབྲེལ་སྙིང་པོ་ལན་བདུན་རེ་བླ་མར་མོས་གུས་རྩེ་གཅིག་གི་ཚིག་བདུན་གསོལ་འདེབས་དང་ཀུན་བཟང་རྡོར་
332

ཡང་གསང་ཐུགས་ཐིག་ཡི་དམ་སྐོར། ག༽
སེམས་བསྡུས་པ། འཛམ་གླིང་མཛེས༴ ཤེས་བྱ་ཀུན་མཁྱེན༴ དུས་གསུམ་ཀུན་མཁྱེན༴
འགྲོ་བའི་མགོན་པོ༴ ལེའུ་བདུན་མའི་རྟེན་བསྐྱེད། རང་ལུས་འཛིན་མེད༴ གཞན་རྣམས་གོང་
དང་འདྲའོ། །རིག་འཛིན་དང་མཁའ་འགྲོའི་ལས་བྱང༌། དཔལ་ཆེན་གསོལ་འདེབས། སྐྱབས་སེམས་
ཡན་ལག་བདུན་པ་སོགས་རང་གཞུང་ལྟར། དཀར་བགེགས་རྒྱལ་ཆེན་བཞི་གཏོར་འབུལ་བསྲུང་འཁོར་
ནས་བཟུང༌། ཆོ་གའི་གཞུང་རང་རང་གི་ལུག་ལྟར་མཇུག་བསྙེན་པའི་མགོར་དབྱངས་གསལ་ལན་གསུམ་
གྱི་སྣ་དྲངས་ལ་བསྙེན་སྒྲུབ་ལས་གསུམ་སྐབས་དང་བསྟུན་པར་ཅི་ནུས་བཟླ། ཐུན་མཐར་རང་ལུགས་
ལྟར་ལས་བཞི་གཤམ་འདོག་དང་དབྱངས་གསལ་ལན་གསུམ་གྱི་སྣ་དྲངས་བའི་རྟེན་འབྲེལ་སྙིང་པོ་ལན་
གསུམ་གྱི་བརྟན་པར་བྱས་ལ། སིལ་སྙན་སྤྲོ་ན་མཆོད་ཕྲེང་ཡང་ན་རང་གཞུང་གི་མཆོད་བསྟོད་རྒྱས་པར་
བྱ་ཞིང་ཡི་གེ་བརྒྱ་བའི་ལྷན་དུ་བསྐང་མྱུར་འགྲུབ་པ་སོགས་གསོལ་འདེབས་གང་རིག་དང་དྲག་པོ་དཔལ་
ཆེན་འདུས་པ་ནས་དང༌། སེང་གདོང་ལ་ཁྱད་པར་སར་གྱི་མིག་བསལ་ཆོ་གའི་འགྲོ་ལུགས་ཀྱི་གོང་པ་བླ་
མའི་ཞལ་ལས་ཤེས་པར་བྱ་ཞིང༌། བཀའ་སྲུང་གི་གསོལ་མཆོད་གོང་དང་འདྲའོ། །མཐར་ཕྱིན་བཅོལ་
མགོར། བསྐང་བ་ན་རཀ་བསྐང་བཤགས། བསྐང་བསྡུས་ཡན་ཆད་བཏང་ནས་ཚོགས་བྱིན་རླབས་ནས་
བཟུང་རང་གཞུང་ལྟར་འགུགས་པ་བསྒྲལ་བ་སོགས། བསྐང་བ་རྒྱས་བསྡུས་སྐབས་དང་བསྟུན། རང་
ལུགས་ལ་སྐབས་འདིར་ཚོགས་རང་ལྷག་མ་བཙོན་དུ་བཟུང༌། མར་མེ་སྨོན་ལམ་དེ་ནས་སྨད་ལས་ནི།
ཧཱུཾ་སྣང་སྲིད་རྣམ་དག༴ནས་སུ་ཡང་མེད། ཧཱུཾ་བགྲངས་ཆོས་སྐུ་སྐྱེ་མེད༴ དེ་ནས་གསེར་
སྐྱེམས་བྱིན་རླབས་གཟུ་དབང་བསྐུལ་པ་སོགས་རང་གཞུང་ལྟར་བྲུས་ཁུང་བསྐྱེད་ཅིང་འགུགས་པ་རྒྱས་
པ་ལན་གསུམ་འབྲིང་པོ་ལན་དགུ འགུགས་ཐུང་བརྒྱའམ་ཉར་ཅིག་སོགས་སློབ་དཔོན་གྱི་དགོངས་པ་
དང་བསྟུན་མཐར། ན་མོ་རྩ་རྒྱུད་ཁ་བསྒྱུར་བཅས་ཀྱིས་མཐར་འགུགས་རོལ་རྒྱས་པ་བྱ། དེ་ནས་
333

མདོ་མཁྱེན་བརྩེའི་གསུང་འབུམ།
གདབ་ལས་ཀྱིས་རིམ་པ་རང་གཞུང་ལྟར་ཕུར་གདབ་རོལ་ཆེན་གལ་ཆེ། བསྒྲལ་ཆ་བསྟབ་རྫོགས་ནས།
ཁྲོ་བོ་འབར་བའི་ཚོགས་རྣམས་སོགས་སྔགས་འཆང་བདག་དང༴ སོགས་དེ་ནས་བཟློག་
པའི་མགོར་འགུགས་གཞུགས་ལན་གསུམ་དང་བསྒྲལ་དམིགས་བྱ་ཞིང་བཟློག་པ་རྒྱབ་པ་ཚར་གཅིག་
དང་། འབྲང་པོའི་དང་བསྡུས་པ་གྲངས་སྐབས་དང་བསྟུན། མཐར་བཟློག་སྔགས་གང་འགྲུབ་བཟླས་
རྗེས་འདིར་རྣོད་གཏོང་དང་ལྟས་ངན་བཟློག་པ་སོགས། དམིགས་བསལ་རྒྱལ་མཚན་དགུ་རྔ་ཁྱུང་སོགས་བྱ་
བ་དང་། བསྟན་དོན་ལ་སྲིན་པོ་ཟ་ལམ་གུང་དུ་སྦས་པ་ལ་ཁྱབ་བདལ་མི་བྱའོ། །གང་ལྟར་ཡང་དབང་ཕྱུག་
མའི་བཟློག་པ། ཧཱུཾ་ཁྲག་མཚོ་འབར་བའི་ཞེས་པ་ནས་དགྲ་ལ་བསྒྱུར། བར་བཏང་མཐར་
ཐུན་གཏོར་དགྲ་ཕྱོགས་འཕང་ཞིང་དྲག་སྔགས་བཟློག་སྔགས་དབུ་ཐལ་མོ་བརྡེབ། ནམ་མཁའ་མེད་
པར་གྱུར་ན་ཡང༴ ཁྲོ་བོ་འབར་བའི༴ སྔགས་འཆང་བདག་དང༴ དེ་ནས་གཏོར་བསྔོས་
འབུལ། མདུན་གྱི་ནམ་མཁར་ཨོ་རྒྱན༴ སྐུ་གསུམ་གསོལ་འདེབས། ལྷོ་ནུབ་རྔ་ཡབ༴ ཆ་
བརྟན་ཁྲོ་མནན། གཏོར་གཞོང་ཡར་ལ༴ ཀུ་རུ་ཡེ་སྭཱ་ཧཱ། མཆོད་བསྟོད་བཟོད་གསོལ་རྟེན་
བཞུགས་ཀྱིས་བདག་བསྐྱེད་ཡེ་ཤེས་པ་མདུན་བསྐྱེད་ལ་བསྟིམ་ཤིང༌། སྔགས་རྒྱུན་བཅོལ་བདག་བསྐྱེད་
མི་དམིགས་པར་བརྟགས་མཐའ་བསལ་ལ་རྗེས་ཐོབ་ལྷར་ལྡང་ཆད་མཐའ་བསལ་ཞིང་། སྣང་སྲིད་
རིགས་གསུམ༴ སོགས་བསྡུ་རིམ་རྣལ་འབྱོར་རྒྱུད་ཚད་བསྟུན་ལ་བླ་མའི་ཞལ་ཤེས་རྗེས་ལ་བསྔོ་
བ་སྨོན་ལམ་བཀྲ་ཤིས་ཀྱི་མཐའ་བརྒྱན་པར་བྱའོ། །སངས་རྒྱས་བསྟན་པ་དར་ཞིང་རྒྱས་པར་
ཤོག །སོགས དེ་ནས་ཞབས་བརྟན་མཐར། ཕན་བདེ་འབྱུང་གནས༴ བླ་མ་སྐུ་ཁམས༴
སྔ་འགྱུར་བསྟན་པ༴ ཉལ་ཁར། ཨེ་མ་ཧོ་བདག་ལུས་ཕུང་པོ༴ གཞི་ལམ་འབྲས་བུའི སྨོན་ལམ་
སྐུ་གསུམ་ཞིང་ཁམས་འབྱུང་བའི སྨོན་ལམ་སྐུ་གསུམ་གསོལ་འདེབས། ཨོ་རྒྱན་རྗེས་འཇུག༴ སྐྱབས་
334

ཡང་གསང་ཐུགས་ཐིག་ཡི་དམ་སྐོར། ག༽
གནས་བསླུ་མེད༴ པདྨ་འབྱུང་གནས༴ ཁྱེད་ལ་བསྟོད༴ འགྲོ་བའི་མགོན་པོ་ཨོ་
རྒྱན༴ ཨོ་རྒྱན་པདྨ་འབྱུང་གནས་ནི༴ སྔོན་འགྲོའི་མཇུག་སྡུད། དགེ་བ་འདི་ཡི༴ བདག་
ཀྱང་དེང་ནས༴ ཕན་བདེའི་འབྱུང་གནས༴ སངས་རྒྱས་ཐོབ་པར་ཤོག །དེ་ནས་གཉིད་
འོད་གསལ་འཇུག་པའི་མཚན་མོའི་རྣལ་འབྱོར། བླ་མའི་ཞལ་ལས་ཤེས་པར་བྱའོ། །ཚེ་སྒྲུབ་སོགས་སྒྲུབ་པ་
ལ་སྨད་ལས་མེད་ཕྱིར་བསྙེན་བསྒྲུབ་གཙོ་བོར་འདོན་པ་སྟེ། འདི་ནི་སྒྲུབ་པ་དང་
གཏོར་བཟློག་ཟབ་མོ་རང་ལུགས་ཕྱག་བཞེས་མ་ནོར་བཀོད་པ་སྟེ། དམིགས་བསལ་
གྱི་སྒྲུབ་པ་གནད་སྨིན་ཐུན་བཞིས་ལུགས་སོགས་བླ་མའི་ཞལ་ལས་ཤེས་པར་བྱ་
ཞིང༌། རྐྱེན་སེལ་སྤྱིར་བཏང་ལས་ཉིན་དང་པོ་དུག་བྱུང་དང་བུམ་ཁྲུས་ཀེང་ཀུན་
ཐུབ་བསྐུལ་བ་ཉུ་ལེ་བསྐྲད་སོགས་མི་དགོས། འགུགས་གཞུང་དང་དྲག་སྔགས་
བཟློག་སྔགས་རྣམས་ཀྱང་འོས་ཙམ་བཟླ་བར་བྱའོ། །རྒྱལ་མཚན་དགུ་བཟློག་རྔ་
ཁྱུང་སྲིན་ མོ་ ཟ་ ལམ་ སོགས་ བཀའ་ ཤིན་ཏུ་ གཉན་ པས་ མི་རུང་མི་ དགོས་ པའི་
སྐབས་དབྱེས་བར་བྱའོ། །ཛྙཱ་ན་བཛྲ་ཀྱིས་བགྱིས་པའོ། །དགེའོ། །
335

}